Odense Adresse-Contoirs Efterretninger, 1800-11-07
Sverrig. Hofkantsleren v. Ehrenheim har nu under 22 Octbr. ladet den spanske Minister i Stokholm tilstille en mærke lig Note, til Svar paa det spanske Hofs Reklamationer, af 17 Septbr. (No. 125), af følgende Jndhold: "Hans Svenske Majestæt har med største Mishag erfaret den volde somme Behandling, som nogle Officerer af den engelske Marine have udøvet imod et Koffardieskib fra Svensk Pommern, for at benytte sig af sammes Tieneste til et fiendtligt Foretagende imod tvende Fregatter som vare beliggende paa Barcellonals Rehde. Fuldkommen enig med Hs. Katholske Majestæt i Maaden at ansee dette nye Misbrug af Magten paa, og lige overbeviist om den Fare, hvilken deslige Exempler kunde drage efter sig saavel for de neutrale, som for selve de krigførende Magter vil Hs. Majestæt lade ved Hoffet i London derover anbringe de Klager, hvortil saavel Hans venskabelige Forbindelse med det Spanske Hoff, som og Hans Flags Neutralitet opfordrer ham Udentvivl vil Hs. Katholske Majestæt finde det rigtigt, at Kongen betragter sig som Hovedpart i disse Reklamationer, hvis fornemmeste Gienstand angaaer Flagets og de Svenske Undersaatters Rettigheder. Ved at paatale sin Jnteresse, efter hvad Hs. Majestæt derved forstaaer, vil Kongen sikkert ikke glemme Spaniens Krav. Retfærdighed byder, at hvad som ulovligen er taget, bør gives tilbage; Hs. Majestæt vil paastaae det, uden dog at indestaae for at dette Skridt vil have den forønskte Virkning. Tillige vil Kongen ikke mangle, til sin Tid at give det Spanske Hof en fortrolig Underretning op det Sindelav, hvori han har befundet den Engelske Regiering i den Henseende; men en billig Tillid fra Hs. Katholske Majestæts Side vil udentvivl overlade Ham et fri Valg af de hensigtpassende Former og Midler, og fritage Ham saavel for en bestemt Tidspunkt, som for alt hvad der kunde henføres under Begreb af et Regnskab, som Hs. Majestæt i den Henseende havde at aflægge. Spanien, der lige saa got som det øvrige Europa, tiender den langvarige Proces, hvilken Sverrig lader føre i London over de til samme skyldende Erstatninger, har ikke Anledning til at love sig en hastigere Rets Vederfarelse i en Sag, hvori der handles om Erstatninger, som skulle gives til en Fiende, I Almindelighed vedkiender Hans Svenske Majestæt, Sig aldeles ingen Responsabilitet i Henseende til et Faktum, hvis Aarsager ere Samme aldeles uvedkommende. Efter de Beretninger, som det Spanske Hof har ladet sig give derom, og under de Omstændigheder, som dette Hof selv antager for rigtige har det været meget uventet, at see Sverrigs Regiering og hele Nationen fra Spanien Side indviklet i denne Sag. Det vilde være uheldigt - i Sandhed, naar en af Trediemand tilføiet Uret skulde kunne foraarsage, at Forbindelser bleve afbrudte, hvilke flere direkte Mellem handlinger under den nærværende Krig ikke har kunne svække. Et synderligt Vanheld har, efter hvad Erfaringen har lært, ofte hvilet over de Spanske Havne. Et Svensk Skib, borttaget af Engellænderne i selve Havnen af Passage; et andet som blev plyndret og aldeles ødelagt af de Franske i Alicante; flere andre, som bleve optagne af Franske Korsarer, stationerede ved Jndløbet af Malagals Havn - have givet Hans Svenske Majestæt ligesaa mange Anledninger til Reclamationer og venskabelige Opfordringer til det Spanske Hof om at forskaffe sin Territorialrettighed, den vedbørlige Agtelse, hvorved dets Handel kunde betrygges. Hans Majestæt vilde have lykønsket Sig for disse fra Sammes Side gjorte Forestillinger, naar Han havde til Sin Fordeel fundet nogle Spor af det Eftertryk, som den Spanske Regiering nu har viist imod Samme i en Sag, hvori Kongen ikke har anden Deel, end den at maatte føre Klage derover. Men Uvirksomheden af de fra Hans Side gjorte Besværinger, har aldrig formaaet Hans Majestæt til at gaae udenfor Grændserne af den Moderation og billighed, som er passende imellem venskabelige Hoffer, og til hvilken Hs. Majestæt endnu haaber at see det Spanske Hof at vende tilbage, efter en nøiagtigere Undersøgelse af de forskiellige uheldige Tildragelser, som have fundet Sted i dets Havnen.